Det er ikke alle der lader sig stoppe af en kollapset lunge - specielt ikke professionelle MOBA (Multiplayer online battle arena)-spillere kunne noget tyde på.

For to dage siden kollapsede 21-årige Hai 'Hai' Du Lams lunge og han blev hurtigt transporteret til det nærmeste hospital. Hai er medlem af det professionelle League of Legends-hold Cloud 9 og er derfor ikke ligefrem vandt til at blive hindret i at spille sit yndlingsspil.

Komplikationerne med hans lunge skulle dog vise sig at ændre på dette, da han hurtigt fik af vide af lægerne, at han ikke ville blive i stand til at deltage i det kommende All-Star 2014 event i Paris, fordi hans helbred ikke tillod ham at flyve.

Læs også: Sådan har et gevær aldrig lydt før

'Jeg er i øjeblikket på hospitalet. Jeg får desværre ikke lov til at tage til Paris. Undskyld til alle, der havde glædet sig til at se os spille. Jeg er ikke i kritisk tilstand og skal nok komme på benene igen, jeg har bare brug for lidt hvile. Tak for al jeres støtte.'

Sådan lød det på Hai's Facebook-profil efter at han var ankommet til hospitalet.

Læs også: Ny Wolfenstein-trailer viser spillet fra en hidtil uset side

Men en simpel indlæggelse kunne ikke stoppe Hai fra at spille Riots ultra-populære MOBA. Ved at benytte sig af hospitalets wi-fi og en bærbar computer, streamede han igår aftes spillet direkte på Twitch, i ca fire timer uden afbrydelse.

Hai siger, at han er i bedring, selvom han i skrivende stund stadig befinder sig på hospitalet.

Se Hai's hospitals-stream